Diari Oficial de la Generalitat Valenciana


Sumari del DOGV 9183, del 28-09-2021 (2021/9605)

Extracte de la Resolució de 23 de setembre de 2021, de la Conselleria d'Educació, Cultura i Esport, per la qual es convoquen subvencions destinades a municipis de la Comunitat Valenciana per a la realització d'activitats extraescolars, complementàries, culturals i esportives dirigides a la seua població escolar entre tres i díhuit anys.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9183

Data del DOGV
:   28-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9605


Data del document
:   20-09-2021

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 23 de setembre de 2021, de la Conselleria d'Educació, Cultura i Esport, per la qual es convoquen subvencions destinades a municipis de la Comunitat Valenciana per a la realització d'activitats extraescolars, complementàries, culturals i esportives dirigides a la seua població escolar entre tres i díhuit anys. [2021/9605]  
BDNS (identif.): 584591.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans/index  
  
Primer. Entitats beneficiàries  
Seran beneficiaris de les subvencions objecte d'aquesta convocatòria els municipis de la Comunitat Valenciana que hagen presentat sol·licitud en el termini i forma de presentació de sol·licituds que estableix el resolc sisé i tinguen població empadronada a data de publicació de la convocatòria amb edat compresa entre els 3 i els 18 anys, segons l'Institut Nacional d'Estadística.  
  
Segon. Objecte  
Aquesta resolució té com a objecte convocar en règim de concurrència competitiva, per a l'exercici pressupostari 2021, les subvencions regulades en l'Ordre 25/2021, d'1 d'agost, de la Conselleria d'Educació, Cultura i Esport, per la qual s'estableixen les bases reguladores de les subvencions destinades a municipis de la Comunitat Valenciana per a la realització d'activitats extraescolars, complementàries, culturals i esportives dirigides a la seua població escolar entre tres i díhuit anys (DOGV 9145, 06.08.2021).  
El programa d'activitats subvencionables s'haurà de realitzar durant el període comprés entre l'1 de juliol de 2021 i el 23 de juny de 2022.  
  
  
Tercer. Bases reguladores  
Ordre 25/2021, d'1 d'agost, de la Conselleria d'Educació, Cultura i Esport, per la qual s'estableixen les bases reguladores de les subvencions destinades a municipis de la Comunitat Valenciana per a la realització d'activitats extraescolars, complementàries, culturals i esportives dirigides a la seua població escolar entre tres i díhuit anys (DOGV 9145, 06.08.2021), el text complet de la qual està disponible en la següent adreça web:  
https://ceice.gva.es/es/web/madres-padres-alumnos/subvencions-ajuntaments  
  
Quart. Quantia  
L'import global màxim d'aquesta convocatòria és de 5.940.000 euros, que es finançarà a càrrec dels pressupostos de la Generalitat per a l'any 2021, línia de subvenció S8590000, de l'aplicació pressupostària 53.25.63.493.67, capítol IV prevista a la Llei 4/2020, de 30 de desembre, de pressupostos de la Generalitat per a l'exercici 2021.  
  
Cinqué. Termini de presentació de sol·licituds  
El termini de presentació de sol·licituds serà de quinze dies hàbils, comptats a partir de l'endemà de la publicació de la convocatòria en el Diari Oficial de la Generalitat Valenciana.  
La presentació de les sol·licituds i la documentació annexa es realitzarà obligatòriament de manera electrònica en la seu electrònica de la Generalitat, https://sede.gva.es, l'enllaç a la qual també es publicarà en la pàgina web de la Conselleria d'Educació, Cultura i Esport https://ceice.gva.es/va/web/madres-padres-alumnos/subvencions-ajuntaments.  
  
Sisé. Documentació  
A la sol·licitud hauran d'annexar-se els següents documents digitalitzats:  
a) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003.  
b) Acreditació d'estar al corrent en les obligacions tributàries i amb la Seguretat Social. Amb caràcter general, en absència d'oposició expressa per part de l'entitat interessada, l'òrgan gestor del procediment estarà autoritzat a obtindre directament l'acreditació del compliment de les obligacions amb la seguretat social. En cas d'oposar-se al fet que l'òrgan gestor obtinga directament aquesta informació, haurà de manifestar-lo expressament en la sol·licitud i estarà obligada a aportar els documents corresponents. No obstant l'anterior, respecte a l'acreditació del compliment de les obligacions tributàries estatals i autonòmiques, és necessària autorització expressa per part de l'entitat interessada perquè l'òrgan gestor del procediment puga obtindre directament l'acreditació del compliment de les citades obligacions. En aquest cas, si no es dona en la sol·licitud la corresponent autorització expressa perquè l'òrgan gestor obtinga directament aquesta informació, l'entitat interessada estarà obligada a aportar els documents acreditatius.  
  
c) Resolució o acord de l'òrgan municipal competent sol·licitant l'ajuda.  
d) Projecte amb la programació a realitzar durant el període comprés entre l'1 de juliol de 2021 i el 23 de juny de 2022, el qual haurà d'incloure els següents apartats:  
- Línia bàsica de l'activitat (extraescolar / complementària / cultural / esportiva)  
- Nom de l'activitat  
- Objectius  
- Edat a la qual va dirigida l'activitat  
- Temporització (data inici, data final, horari)  
- Pressupost de l'activitat  
e) Import total sol·licitat.  
  
Seté. Altres dades  
Els beneficiaris tenen aquestes obligacions:  
a) Acreditar els requisits exigits per a tindre accés a la subvenció.  
  
b) Dissenyar i organitzar un programa d'activitats extraescolars, complementàries, culturals i esportives dirigides a la seua població escolar entre 3 i 18 anys, el qual haurà de garantir la inclusió i la igualtat d'oportunitats de conformitat amb les competències educatives dels municipis que no impliquen duplicitat amb l'Administració autonòmica.  
  
c) Realitzar les activitats subvencionables en el període comprés entre l'1 de juliol de 2021 i el 23 de juny de 2022.  
d) Justificar documentalment la destinació de la subvenció, d'acord amb el que es determina en la base 14 de les bases reguladores de la subvenció i en el punt resolutiu tretze d'aquesta convocatòria.  
e) Prestar col·laboració i facilitar a la Intervenció General de la Generalitat o altres òrgans competents tota la informació que li siga requerida en l'exercici de les seues funcions de control, d'acord amb el que estableix l'article 113 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
València, 20 de setembre de 2021.- El conseller d'Educació, Cultura i Esport: Vicent Marzà i Ibáñez.